Оцену одличан (5) добија ученик који:

* у потпуности показује способност трансформације знања и примене у новим ситуацијама;
* лако логички повезује чињенице и појмове;
* самостално изводи закључке који се заснивају на подацима;
* решава проблеме на нивоу стваралачког мишљења и у потпуности критички расуђује;
* показује изузетну самосталност уз изузетно висок степен активности.

Оцену врло добар (4) добија ученик који:

* у великој мери показује способност примене знања и логички повезује чињенице и појмове;
* самостално изводи закључке који се заснивају на подацима;
* решава поједине проблеме на нивоу стваралачког мишљења и у знатној мери критички расуђује;
* показује велику самосталност и висок степен активности.

Оцену добар (3) добија ученик који:

* у довољној мери показује способност употребе информација у новим ситуацијама;
* у знатној мери логички повезује чињенице и појмове;
* већим делом самостално изводи закључке који се заснивају на подацима и делимично самостално решава поједине проблеме;
* у довољној мери критички расуђује;
* пказује делимични степен активности.

Оцену довољан (2) добија ученик који:

* знања која је остварио су на наивоу репродукције, уз минималну примену;
* у мањој мери логички повезује чињенице и појмове, искључиво уз подршку наставника изводи закључке који се заснивају на подацима;
* понекад је самосталан у решавању проблема и у недовољној мери критички расуђује;
* показује мањи степен активности.

Недовољан (1) добија ученик који:

* знања која је остварио нису ни на нивоу препознавања и не показује способност репродукције и примене;
* не изводи закључке који се заснивају на подацима;
* критички не расуђује;
* не показује интересовање за ућешће у активностима.